b'\n_START_ARTICLE_\nTurtuk\n_START_SECTION_\nMaantiede\n_START_PARAGRAPH_\nTurtuk sijaitsee Ladakhin alueeseen kuuluvassa Nubran laaksossa Karakorumin vuoristossa Shyokjoen varrella. Alueen korkeus merenpinnasta on noin 2\xc2\xa0900 metri\xc3\xa4. Intian Pakistanin vastainen raja sijaitsee noin kuusi kilometrin p\xc3\xa4\xc3\xa4ss\xc3\xa4 kyl\xc3\xa4st\xc3\xa4. Matka Turtukista Ladakhin suurempaan kaupunkiin Lehiin kest\xc3\xa4\xc3\xa4 noin p\xc3\xa4iv\xc3\xa4n.\n_START_SECTION_\nHistoria\n_START_PARAGRAPH_\nTurtuk oli aikanaan osa Baltistanin itsen\xc3\xa4ist\xc3\xa4 kuningaskuntaa. Paikallinen Yagbo-dynastia hallitsi 800-luvulta aina 1800-luvulle saakka. Osa dynastian hallitsijoista vietti kesi\xc3\xa4 Turtukissa, jossa heid\xc3\xa4n nykyisin museona toimiva kes\xc3\xa4asuntonsa on s\xc3\xa4ilynyt n\xc3\xa4ihin p\xc3\xa4iviin saakka. Osa Turtukin nykyisist\xc3\xa4 asukkaista polveutuu kuningaskuntaa aikanaan hallinneesta klaanista. Intian jaon my\xc3\xb6t\xc3\xa4 vuonna 1947 Turtukista tuli osa itsen\xc3\xa4ist\xc3\xa4 Pakistania. Intian armeijanjoukot miehittiv\xc3\xa4t kyl\xc3\xa4n Intian ja Pakistanin v\xc3\xa4lisen sodan aikana vuonna 1971. Osa muualla Pakistanissa tuolloin t\xc3\xb6iss\xc3\xa4 k\xc3\xa4yneist\xc3\xa4 kyl\xc3\xa4l\xc3\xa4isist\xc3\xa4 j\xc3\xa4iv\xc3\xa4t Pakistaniin. Turtukista tuli osa ulkopuolisilta suljettua sotilasaluetta Intian ja Pakistanin vastaisella rajalla. Sittemmin kyl\xc3\xa4 on kuitenkin avattu matkailijoille ja Pakistaniin j\xc3\xa4\xc3\xa4neet kyl\xc3\xa4l\xc3\xa4iset ovat voineet vierailla kotiseudullaan.\n_START_SECTION_\nTalous\n_START_PARAGRAPH_\nTurtukin asukkaat viljelev\xc3\xa4t esimerkiksi ohraa ja tattaria. Alueella tuotetaan my\xc3\xb6s huomattava osa koko Intian aprikooseista ja saksanp\xc3\xa4hkin\xc3\xb6ist\xc3\xa4. Nykyisin kyl\xc3\xa4\xc3\xa4n saapuu my\xc3\xb6s matkailijoita.\n_START_SECTION_\nV\xc3\xa4est\xc3\xb6\n_START_PARAGRAPH_\nTurtukin asukasluku oli Intian vuoden 2011 v\xc3\xa4est\xc3\xb6nlaskennan mukaan 3\xc2\xa0371. Turtukin asukkaat ovat etniselt\xc3\xa4 taustaltaan balteja ja he puhuvat baltin kielt\xc3\xa4. Baltin kieli on sukua esimerkiksi tiibetille. Uskonnoltaan baltit ovat suufilaisia muslimeja. Suurin osa baltien asuinalueesta sijaitse Pakistanin puolella.'